CELEX: C2007/069/51
Language: sk
Date: 2007-03-24 00:00:00
Title: Vec T-21/07: Žaloba podaná 29. januára 2007 – L'Oréal/ÚHVT – Spa Monopole (SPALINE)

24.3.2007   
            
            
               SK
            
            
               Úradný vestník Európskej únie
            
            
               C 69/23
            
         Žaloba podaná 29. januára 2007 – L'Oréal/ÚHVT – Spa Monopole (SPALINE)
   (Vec T-21/07)
   (2007/C 69/51)
   Jazyk žaloby: angličtina
   Účastníci konania
   
      Žalobca: L'Oréal SA (Paríž, Francúzsko) (v zastúpení: E. Baud, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: SA Spa Monopole, Compagnie fermière de Spa, skrátene SA Spa Monopole NV (Spa, Belgicko)
   Návrhy žalobcu
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 18. októbra 2006 vo veci R 415/2005-1,
            
         
               —
            
            
               zaviazať žalovaného, prípadne vedľajšieho účastníka, na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: slovná ochranná známka Spoločenstva „SPALINE “pre tovary 3 triedy (mydlá do kúpeľa a na sprchovanie, zvlhčovače pokožky, telové mlieka, tonizačné prípravky na pokožku, astringenty, telové a pleťové čistiace prípravky, pleťové masky, peelingy a dezodoranty) – prihláška 989 236.
   
      Majiteľ ochrannej známky alebo označenia, ktoré je základom námietky: SA Spa Monopole NV.
   
      Ochranná známka alebo označenie, ktoré je základom námietky: národné a medzinárodné slovné a obrazové ochranné známky „SPA“, „LIP SPA“, „SPA SKIN CARE “a „Les Thermes de Spa “pre tovary tried 3, 32 a 42.
   
      Rozhodnutie námietkového oddelenia: vyhovenie námietkam.
   
      Rozhodnutie odvolacieho senátu: zamietnutie odvolania.
   
      Dôvody žaloby: žalobca uvádza jediný žalobný dôvod na podporu svojej žaloby, na základe ktorého namieta, že napadnuté rozhodnutie porušuje článok 8 ods. 5 nariadenia Rady (ES) č. 40/94.
   Žalobca uvádza, že napadnuté rozhodnutie opomenulo správne zohľadniť požiadavky pre uplatnenie článku 8 ods. 5 nariadenia o ochrannej známke Spoločenstva, v rozsahu v akom nebralo do úvahy a teda vôbec nezohľadňovalo popisnú a druhovú povahu slova „spa “vo vzťahu ku kozmetike na území Beneluxu.
   Žalobca najmä uvádza, že napadnuté rozhodnutie nesprávne posudzuje niekoľko požiadaviek stanovených článkom 8 ods. 5 nariadenia o ochrannej známke Spoločenstva, pretože v rozpore so závermi prvého odvolacieho senátu, kolidujúce označenia nie sú pre príslušného spotrebiteľa vizuálne, foneticky alebo koncepčne podobné, aby si medzi nimi vytvoril spojitosť. Navyše, žalobca sa domnieva, že používanie ochrannej známky Spoločenstva „SPALINE “nemôže získať výhodu z dobrého mena skoršej ochrannej známky Beneluxu „SPA “a nakoniec, že nie je používaná bez riadneho dôvodu.